Source: https://www.epi.sk/zz/1990-110/znenie-19900701
Timestamp: 2019-11-12 02:48:33+00:00

Document:
110/1990 Zb. Zákon, ktorým sa mení a dopĺňa zákon č. 100/1988 Zb. o sociálnom zabezpečení a zákon č. 54/1956 Zb. ... | Aktuálne znenie
Hľadaj v 110/1990 ×
110/1990 Zb.
Zákon č. 110/1990 Zb.Zákon, ktorým sa mení a dopĺňa zákon č. 100/1988 Zb. o sociálnom zabezpečení a zákon č. 54/1956 Zb. o nemocenskom poistení zamestnancov
(v znení č. 180/1990 Zb.(nepriamo))
Platnosť od 23.04.1990 do31.12.2003
Aktuálne znenie 01.07.1990 - 31.12.2003
ktorým sa mení a dopĺňa zákon č. 100/1988 Zb. o sociálnom zabezpečení a zákon č. 54/1956 Zb. o nemocenskom poistení zamestnancov
Zákon č. 100/1988 Zb. o sociálnom zabezpečení sa mení a dopĺňa takto:
1. V § 1 sa vypúšťa v odseku 2 štvrtá veta a v odseku 6 druhá veta.
2. § 1 sa dopĺňa odsekmi 7 a 8, ktoré znejú:
„(7) Občania, ktorí zamestnávajú iných občanov, platia poistné na ich dôchodkové zabezpečenie podľa osobitného predpisu.19)
(8) Samostatne zárobkovo činné osoby sú zúčastnené na nemocenskom a dôchodkovom zabezpečení na základe platenia poistného.“.
3. § 2 ods. 1 písm. c) znie:
„c) nemocenské zabezpečenie samostatne zárobkovo činných osôb, najmä podnikateľov, umelcov, ktorí svoju činnosť nevykonávajú v pracovnoprávnom vzťahu, a samostatne hospodáriacich roľníkov.“.
4. V § 5 sa na konci pripájajú tieto slová: „a občania, ktorí zamestnávajú iných občanov (§ 1 ods. 7).“.
5. V § 6 ods. 1 písm. d) sa vypúšťajú slová „umelci [§ 2 ods. 1 písm. c)]“ a slová „a občania poskytujúci vecné plnenia a výkony na základe povolenia národného výboru“.
6. § 6 ods. 1 sa dopĺňa ustanovením písmena f), ktoré znie:
„f) samostatne zárobkovo činné osoby.“.
7. V § 6 ods. 2 sa vypúšťa ustanovenie písmena a) a označenie písmen b) a c) sa náhrádza označením písmen a) a b).
8. V § 6 ods. 2 písm. b) sa vypúšťajú slová „príslušníci Ľudových milicií“.
9. V § 7 písm. a) sa vypúšťa bod 9.
10. § 8 ods. 1 sa dopĺňa ustanovením písmena g), ktoré znie:
„g) činnosť samostatne zárobkovo činných osôb, a to v rozsahu a za podmienok ustanovených vykonávacím predpisom.“.
11. V § 8 sa vypúšťa odsek 4.
12. § 11 znie:
Pokiaľ nevyplýva niečo iné z medzinárodných zmlúv, hodnotia sa z dôb zamestnania a náhradných dôb v cudzine pre vznik a výšku nároku na dôchodok
a) doby uvedené v § 8 ods. 1 písm. f) a v § 9 ods. 1 písm. e), aké ide o česko-slovenských štátnych občanov,
b) doby uvedené v § 8 ods. 1 písm. a) až d) a g), ak ide o občanov, ktorí majú trvalý pobyt na území Česko-slovenskej federatívnej republiky a zaplatili za tieto doby poistné; výška poistného je 20 % z vymeriavacieho základu, ktorý je najmenej 400 Kčs mesačne.“.
13. V § 34 ods. 1 písm. b) sa vypúšťajú slová „príslušník Ľudových milícií“.
14. V § 40 ods. 2 písm. e) a f) sa vypúšťajú slová „po prerokovaní s príslušným výborom Odborového zväzu pracovníkov umenia, kultúry a spoločenských organizácií a s príslušným umeleckým zväzom“.
15. V druhej časti druhej hlave sa vypúšťa desiaty diel.
16. V § 58 ods. 1 sa za slová „doby zamestnania v cudzine“ vkladajú slová „ak nejde o doby uvedené v § 11 písm. b)“.
17. V § 71 ods. 1 písm. a) sa vypúšťa slovo „osobného“.
18. V § 82 ods. 3 sa vypúšťajú slová „Revolučného odborového hnutia, prípadne iných“.
19. § 86 sa dopĺňa odsekom 3, ktorý znie:
„(3) Štát je povinný poskytovať týmto osobám pomoc pri pracovnon zaradení a uplatnení, ako aj vytvárať podmienky pre ich začlenenie do spoločenského a verejného života.“.
20. V § 90 sa doterajší text označuje ako odsek 2 a dopĺňa sa novým odsekom 1, ktorý znie:
„1) Občanom, ktorých životné potreby nie sú zabezpečené prijmami zo zárobkovej činnosti alebo inými príjmami, prípadne dávkami a národný výbor im nemôže zabezpečiť vhodné zamestnanie, poskytujú národné výbory peňažné a vecné dávky.“.
21. V § 100 ods. 2 sa za slová „časť dôchodku“ dopĺňajú slová „najmenej však jedna polovica“.
22. V § 103 ods. 2 sa vypúšťa tretia veta.
23. Šiesta časť znie:
SOCIÁLNE ZABEZPEČENIE SAMOSTATNE ZÁROBKOVO ČINNÝCH OSÔB
Pre nemocenské a dôchodkové zabezpečenie samostatne zárobkovo činných osôb platia ostatné ustanovenia tohto zákona a predpisov o nemocenskom poistení zamestnancov, pokiaľ sa v tomto zákone alebo vo vykonávacom predpise neustanovuje inak.
(1) Samostatne zárobkovo činné osoby sú povinné platiť na svoje nemocenské a dôchodkové zabezpečenie poistné a podávať prihlášky a odhlášky na toto zabezpečenie.
(2) Výška poistného je 25 % z prihláseného vymeriavaceho základu, ktorý je najmenej 400 Kčs mesačne; poistné sa platí za určené obdobie vopred.
(3) Za nesplnenie alebo porušenie povinností vyplývajúcich z predpisov sociálneho zabezpečenia môže príslušný orgán sociálneho zabezpečenia uložiť samostatne zárobkovo činnej osobe pokuty až do súhrnnej sumy 10 000 Kčs v kalendárnom roku.
Vláda Česko-slovenskej federatívnej republiky môže nariadením prechodne znížiť výšku poistného, a to i len pre niektoré skupiny osôb.“.
Doterajšia šiesta a siedma časť sa označuje ako siedma a ôsma časť.
24. § 160 znie:
(1) Vláda Česko-slovenskej federatívnej republiky ustanoví nariadením spôsob pravidelného zvyšovania dôchodkov so zreteľom na rast miezd a iných pracovných príjmov, úpravy cien a zmeny životných nákladov.
(2) Vláda Česko-slovenskej federatívnej republiky môže nariadením ustanoviť so zreteľom na skutočnosti obdobné podľa odseku 1
a) zvýšenie dôchodkov, ktoré sú jediným zdrojom príjmu,
b) jednorazové zvýšenie vyplácaných dôchodkov.“.
25. Za § 169 sa vkladá ďalší § 169a, ktorý včítane nadpisu znie:
Doby zamestnania v cudzine
Doby zamestnania a náhradné doby v cudzine pred 1. májom 1990 sa hodnotia podľa predpisov platných pred týmto dňom; pritom sa nevyžaduje splnenie podmienky povolenia česko-slovenských štátnych orgánov na pobyt v cudzine.“.
26. V § 177 ods. 1 sa vypúšťajú slová „a s Ústrednou radou odborov“ a slová „a 4“.
27. V § 177 ods. 2 sa vypúšťajú slová „a s Ústrednou radou odborov a po prerokovaní so Zväzom družstevných roľníkov“.
28. V § 177 ods. 2 písm. i) sa na konci pripájajú tieto slová: „a úpravu zabezpečenia samostatne zárobkovo činných osôb v dobe vojenského cvičenia,“.
29. § 177 ods. 2 písm. m) znie:
„m) podrobnejšie podmienky pre poskytovanie dávok sociálnej starostlivosti občanom uvedeným v § 90 ods. 1,“.
30. V § 177 ods. 2 písm. p) sa vypúšťajú slová „dôchodkového zabezpečenia“.
31. § 177 ods. 3 znie:
„(3) Federálne ministerstvo práce a sociálnych vecí ustanoví po dohode s ostatnými zúčastnenými ústrednými orgánmi vyhláškou
a) pre samostatne zárobkovo činné osoby vymedzenie okruhu týchto osôb, ďalšie podmienky, rozsah a vykonávanie ich nemocenského a dôchodkového zabezpečenia, podrobnosti vymeriavacieho základu, spôsob platenia, vymáhania a zúčtovania poistného, podmienky pre zabezpečenie spolupracujúcich manželov a iných rodinných príslušníkov týchto osôb,
b) podrobnosti vymeriavacieho základu a spôsobu platenia poistného pre hodnotenie dôb zamestnania v cudzine uvedených v § 11 písm. b).“.
32. V § 177 ods. 4 sa vypúšťajú slová „Českou odborovou radou alebo Slovenskou odborovou radou a po prerokovaní s príslušným zväzom družstevných roľníkov“.
Zákon č. 54/1956 Zb. o nemocenskom poistení zamestnancov v znení zákona č. 16/1959 Zb., ktorým sa mení a dopĺňa zákon o nemocenskom poistení zamestnancov, zákona č. 58/1964 Zb. o zvýšení starostlivosti o tehotné ženy a matky, Zákonníka práce č. 65/1965 Zb., zákona č. 87/1968 Zb. o zmenách v nemocenskom poistení a v nemocenskej starostlivosti, zákona č. 88/1968 Zb. o predĺžení materskej dovolenky, o dávkach v materstve a o prídavkoch na deti z nemocenského poistenia, zákonného opatrenia Predsedníctva Federálneho zhromaždenia č. 8/1982 Zb. o zvýšení materského príspevku a o zmenách v nemocenskom zabezpečení, zákona č. 73/1982 Zb. o zmenách zákona o sociálnom zabezpečení a predpisov o nemocenskom poistení, zákona č. 148/1983 Zb. o zjednotení sadzieb nemocenského, zákona č. 109/1984 Zb. o zmenách v nemocenskom zabezpečení a zákona č. 51/1987 Zb. o zmenách v nemocenskom zabezpečení, sa mení takto:
Ustanovenie § 57 znie:
(1) Poistné za zamestnancov je 10 % z úhrnu miezd všetkých zamestnancov toho istého zamestnávateľa.
(2) Poistné za zamestnancov, ktorých zamestnávateľom je občan, však je 25 % z úhrnu miezd všetkých zamestnancov toho istého zamestnávateľa; v tejto sume je pritom zahrnuté aj poistné na dôchodkové zabezpečenie. Uvedené poistné sa neplatí, pokiaľ tento zamestnávateľ je povinný platiť daň z objemu miezd.
(3) Mzdou sa rozumie mzda za prácu podľa predpisov o dani zo mzdy, pokiaľ nie je priamo zo zákona od tejto dane oslobodená.
(4) Poistné platí zamestnávateľ.
(5) Vláda Česko-slovenskej federatívnej republiky môže v nadväznosti na zmeny v rozsahu sociálneho zabezpečenia jeho financovania nariadením meniť sadzby poistného.“.
Osobný dôchodok priznaný na základe § 53 zákona č. 100/1988 Zb. o sociálnom zabezpečení alebo iných skôr platných predpisov sa mení od 1. mája 1990 na ten dôchodok, ktorý podľa predpisov platných pred 1. májom 1990 nahrádzal, a to vo výške, v akej sa k tomuto dňu vyplácal; tým nie je do 31. decembra 1990 dotknutá možnosť zníženia dôchodku, ktorý bol predo dňom účinnosti tohto zákona priznaný ako osobný dôchodok, podľa doterajších predpisov o osobných dôchodkoch.
19) § 57 zákona č. 54/1956 Zb. o nemocenskom poistení zamestnancov v znení zákona č. 110/1990 Zb.

References: § 1
 § 1
 § 2
 § 5
 § 6
 § 6
 § 6
 § 6
 § 7
 § 8
 § 8
 § 11
 § 8
 § 9
 § 8
 § 34
 § 40
 § 58
 § 11
 § 71
 § 82
 § 86
 § 90
 § 100
 § 103
 § 160
 § 169
 § 169
 § 177
 § 177
 § 177
 § 177
 § 90
 § 177
 § 177
 § 11
 § 177
 § 57
 § 53
 § 57